
**ОБЛАСТНА ПРОГРАМА**

**ЗА НАМАЛЯВАНЕ НА РИСКА ОТ БЕДСТВИЯ 2021-2025 г.**

**Раздел I. Въведение**

Областната програма за намаляване на риска от бедствия (ОПНРБ) се разработва на основание чл. 6г, ал. 1 от Закона за защита при бедствия (ЗЗБ) за изпълнение на целите на Националната програма за намаляване на риска от бедствия 2021-2025 г. (НПНРБ) и за изпълнение на целите на Националната стратегия за намаляване на риска от бедствия (НСНРБ). Областната програма съдържа оперативни цели и дейности за реализиране на оперативните цели.

Областната програма е със срок на действие 5 години и обхваща периода 2021-2025 г. Тя следва да подпомогне изпълнението на НПНРБ и НСНРБ, отчитайки необходимостта планираните дейности да бъдат ефективни, съгласувани, ресурсно осигурени и да обхващат всички сектори и опасности. Областната програма ще спомогне за систематизиране на подхода за намаляване на съществуващите рискове и недопускане възникването на нови, повишаване на готовността и способностите за реагиране и бързото възстановяване след бедствия, при спазване на принципа „да изградим отново, но по-добре".

ОПНРБ има за цел да спомогне и за осигуряването на цялостен, всеобхватен и интегриран подход към управлението на риска и постигането на устойчивост при бедствия. В основата на това е осигуряването на добра координация между отделните заинтересовани страни, недопускане дублирането на дейности и ресурси, и приоритизирането на инвестициите за намаляване на риска от бедствия, като се отчита негативното въздействие на рисковете, установените пропуски в капацитета, ефективността и ефикасността на мерките и въздействието на промените в климата.

Бедствията имат значителен ефект върху социалното и икономическо състояние на обществото, поради това намаляването на причинените от тях щети и загуби е жизненоважен компонент на усилията за осигуряване на сигурност и просперитет във всеки един район в България.

Предвидените мероприятия и дейности в Областната програма за намаляване на риска от бедствия ще окажат положително въздействие за:

• намаляване уязвимостта на населението от бедствия;

* подобряване на координацията и ефикасността при реализиране на дейностите за намаляване на риска от бедствия в отделните сектори и недопускане дублиране на дейности;
* повишаване на инвестираните средства в дейности за намаляване на риска от бедствия;
* подобряване споделянето на информация и данни за риска от бедствия;
* използване на публично-частно партньорство за постигане на по-добри резултати в областта на намаляване на риска от бедствия;
* повишаване използването на иновации и технологии в областта на намаляване на риска от бедствия;
* приобщаване на множество заинтересовани страни в процеса по намаляване на риска от бедствия, с което да се постигнат повече ползи за общността.

**Раздел II. Оперативни цели и дейности за периода 2021-2025 г.**

Областната програма за намаляване на риска от бедствия следва оперативните цели и дейности заложени в Националната програма за намаляване на риска от бедствия в отделни приоритетни области за действие, с които следва да бъдат постигнати стратегическите цели, заложени в Националната стратегия за намаляване на риска от бедствия 2018-2030 г.

Дейностите заложени в настоящата програма, ще имат принос за постигане на една или повече от оперативните цели. Също така, от съществено значение е, че дейностите ще водят до решаване на конкретни проблеми, свързани с намаляване на риска от бедствия и/или повишаване на готовността, и/или изграждане на способности за реагиране на областно или общинско ниво.

|  |  |  |  |
| --- | --- | --- | --- |
| Оперативна цел | Дейности за реализиране на оперативните цели от НПНРБ | Дейности за реализиране на оперативните цели на областно ниво | Отговорна институция |
| **1.1.** Въвеждане на система за повишаване на обществената осведоменост и изграждане на познания за риска от бедствия в компетентните органи, частния сектор, доброволните формирования и населението и споделяне на опит, извлечени поуки, реализирани добри практики, тренировки и обучения. | 1.1.1. Провеждане на разяснителни кампании сред населението/ информационни дни / обучения за органите на изпълнителната и местната власт / състезания/ конкурси, свързани със защитата при бедствия за деца. | 1.1.1.1. Провеждане на разяснителна кампания сред населението чрез средствата за масова информация.  1.1.1.2. Обучение на служителите на Областна администрация и органите на изпълнителната власт за повишаване на компетентността и познанията за рисковете от бедствия.  1.1.1.3. Провеждане на тематични конкурси за деца и ученици, свързани със защитата при бедствия. | Органи на изпълнителната власт, ОД МВР – Хасково, РД ПБЗН Хасково, РУО – Хасково и БЧК. |
| 1.1.2. Организиране и участие на съставните части на единната спасителна система и на населението в обучения, тренировки и учения при различните видове бедствия. | 1.1.2.1 Провеждане на тренировки на областния/  общинския щаб за изпълнение на областния/ общинския план за защита при бедствия.  1.1.2.2. Провеждане на учение за реагиране при бедствия със съставните части на ЕСС и с участие на населението и НПО. | Председател на ОСНРБ, кметове на общини, РД ПБЗН Хасково, ОД МВР Хасково.  Председател на ОСНРБ, кметове на общини, ОбСНРБ, РД ПБЗН Хасково, ОД МВР Хасково |
| 1.1.3. Разработване, публикуване и периодично актуализиране на карти на риска чрез използване на ГИС. | 1.1.3.1. Създаване на карти с обекти на критичната инфраструктура; горски масиви в близост до урбанизираните територии, производствени мощности или инфрастуктурни съоръжения; свлачища и срутища и периодичното им актуализиране.  1.1.3.2. Създаване и актуализиране на карти за риска от наводнения, включващи заливните зони. | ОПУ Хасково, ДГС Хасково , кметове на общини  БД ИБР Пловдив, РД ПБЗН Хасково, РИОСВ – Хасково кметове на общини. |
| 1.1.4. Подобряване на диалога и сътрудничеството между заинтересованите страни за осигуряване на информирано вземане на решения при управление на риска от бедствия, чрез прилагане на научните постижения. | 1.1.4.1. Поддържане на добра координация между териториалните структури на централните органи на изпълнителната власт, общинските администрации, болнични заведения. Осигуряване на възможност за 24 часов контакт.  1.1.4.2. Изграждане на оперативно сътрудничество между ОСНРБ , ОД МВР и РД ПБЗН Хасково с доброволци и доброволчески организации .  1.1.4.3. Изграждане на оперативно сътрудничество между ортаните на местната власт в трансграничните общини. | Членове на ОСНРБ, ОД МВР Хасково, РД ПБЗН Хасково, кметове на общини, болнични заведения на територията на област Хасково  Председател ОСНРБ, ОД МВР Хасково, РД ПБЗН Хасково, БЧК, кметове на общини  Председател на ОСНРБ, Кметове на погранични общини |
| 1.1.5. Насърчаване на обучението в системата на предучилищното и училищно образование за риска от бедствия, включващо превенция, готовност и възстановяване. | 1.5.1.1. Провеждане на занятия, разяснителни кампании и тренировки в детските градини и училищата. | Кметове на общини,  РД ПБЗН,  РУО |
| 1.1.6. Изграждане и използване на центрове за обучение на населението за действие при бедствия. | 1.1.6.1. Организиране на обучение на населението в изградените центрове за обучение в Южен централен район на планиране. | Кметове на общини, РДПБЗН – Хасково, РУО – Хасково. |
|  | 1.1.7.Въвеждане на механизми за систематизиране провеждането на обучения за защита при бедствия в системата на предучилищното и училищното образование, и в системата на висшето образование. | 1.1.7.1. Прилагане на въведени механизми за систематизирано провеждане на обучение за защита при бедствия в системата на образованието. | РДПБЗН – Хасково, РУО – Хасково |
|  | 1.1.8. Въвеждане на механизми за систематизиране провеждането на обучение за защита при бедствия на органите на изпълнителната власт, другите държавни органи и населението. | 1.1.8.1. Прилагане на въведени механизми за систематизирано провеждане на обучение за защита при бедствия на органите на изпълнителната власт, другите държавни и местни органи и населението. | ОСНРБ – Хасково,  РД ПБЗН – Хасково |
| 1.2. Изграждане на система за измерване, съхраняване, споделяне и предоставяне на данни за загубите от бедствия, и информация за последиците върху икономиката, социалния сектор, здравеопазването, образованието, околната среда и културното наследство. | 1.2.1. Разработване на национална система за събиране на данни за загуби от бедствия, която да осигурява информирано вземане на решения, както и данни за целите на докладването за напредъка на България по изпълнение на глобалните цели от Рамката за намаляване риска от бедствия от Сендай. | 1.2.1.1. Участие в разработването на национална система за събиране на данни за загуби от бедствия; обучение на длъжностни лица от съответните администрации, отговорни за въвеждане и използване на данни в/от системата.  1.2.1.2. Провеждане на тренировки за работа с национална система за събиране на данни за загуби от бедствия. | Областна администрация-Хасково, кметове на общини, съставни части на ЕСС |
| 1.2.2. Разработване и поддържане на национален риск- регистър. | 1.2.2.1. Участие в разработването на национален риск-регистър. Разработване и периодично актуализиране на профила на риска в областния план за защита от бедствия. | Областна администрация – Хасково; РДПБЗН – Хасково |
| 1.2.3. Разработване и приемане на националната методология за оценка на причинените от бедствията щети и загуби . | 1.2.3.1. Участие в разработването на национална методика за оценка на причинените от бедствия щети и загуби; обучение на длъжностни лица от съответните администрации за познаване и прилагане на методологията. | Областна администрация – Хасково,  РДПБЗН – Хасково, кметове на общини |
| 2.1. Интегриране на намаляването на риска от бедствия в публичния и частния сектор, с цел повишаване на устойчивостта и осигуряване на непрекъснатост на доставките на основни стоки/услуги. | 2.1.1. Засилване ролята на платформите за намаляване риска от бедствия на национално, областно и общинско ниво. | 2.1.1.1. Регулярно публикуване на информация на официалните интернет-страници на Областна администрация-Хасково и общините от проведените заседания и взетите решения от Областния/общинските съвет/и за намаляване на риска от бедствия. | Председател на ОСНРБ, ОбСНРБ |
| 2.1.2. Провеждане на обучения за повишаване на капацитета за управление на риска от бедствия на служителите от съответната администрация , служби, други оперативни структури за изпълнение на дейности по защита при бедствия. | 2.1.1.2. Организиране и провеждане на обучения със служители на съответните администрации за повишаване капацитета за управление на риска от бедствия. | Областна администрация-Хасково, общини, Административни ръководители на регионални структури на централната изпълнителна власт |
| 2.1.3. Извършване на периодична оценка на риска от бедствия и оценка на способностите за управление на риска, включително и за целите на докладването по линия на Механизма за гражданска защита на Съюза . | 2.1.3.1. Извършване на оценка на риска при:  - представяне на годишни отчети за оценка на риска и актуализация на картите на риска чрез използване на ГИС;  - обобщаване резултатите от проверки на обекти и съоръжения, предотвратяващи/ ограничаващи щетите при бедствия;  - класифициране/ актуализиране класификацията на язовирните стени по степен на потенциална опасност, съгласно Закона за водите. | ОСНРБ – Хасково;  ОбСНРБ; Областна комисия по чл. 183, ал.3 от ЗВ; РИОСВ- Хасково, БД ИБР – Пловдив, Държавно предприятие „Управление и стопанисване на язовири„ – София. |
| 2.1.4. Извършване на прегледи на нормативните актове свързани с управлението на риска от бедствия и иницииране на промени при необходимост. | 2.1.4.1. Събиране и представяне пред НСНРБ на предложения за изменение или допълнение на нормативните актове свързани с управлението на риска от бедствия. | ОСНРБ – Хасково; ОбСНРБ; Административни ръководители на представителства на централната изпълнителна власт на територията на Област Хасково. |
| 2.1.5. Въвеждане на система за осигуряване непрекъснатост на доставките на основни стоки и услуги. | 2.1.5.1. Въвеждане на система за осигуряване на непрекъснатост на доставките на стоки/услуги в област Хасково. | ОСНРБ ; ОбСНРБ; Кметове на общини; водни и електроразпре-делителни дружества; телекомуникационни оператори; |
| 2.1.6. Насърчаване участието на частния сектор, професионални и научни организации в управлението на риска от бедствия. | 2.1.6.1. Привличане на експерти от частния, професионалния и научния сектор в заседания на Областния съвет за намаляване риска от бедствия като консултанти за разработване на годишния план за намаляване риска от бедствия.  2.1.6.2. Използване на персонал, материална база и техника от частния, професионалния и научния сектор при провеждане на дейностите от ОСНРБ/ОбСНРБ (обучения, тренировки, учения и др.). | НСНРБ – Хасково; ОбСНРБ;  НСНРБ – Хасково; ОбСНРБ; |
| 2.2. Прилагане на единен и цялостен подход към управлението на риска от бедствия на всички административни нива. | 2.2.1. Изготвяне, преразглеждане и актуализиране на областни и общински планове за защита при бедствия и планове за изпълнение на задачите, произтичащи от Националния план за защита при бедствия, в съответствие с Указания за разработването и готовността за изпълнението на планове за защита при бедствия. | 2.2.1.1. Изготвяне, преразглеждане и актуализиране на областния и общинските планове за защита при бедствия, в съответствие с Указания за разработването и готовността за изпълнението на планове за защита при бедствия. | ОСНРБ – Хасково; ОбСНРБ |
| 2.2.2. Разработване и актуализация на областни и общински програми за намаляване на риска от бедствия и годишни планове за изпълнението им. | 2.2.2.1. Разработване и актуализация на областните и общински програми за намаляване на риска от бедствия.  2.2.2.2. Изготвяне на годишни Планове за изпълнение на Областната програма за намаляване риска от бедствия.  2.2.2.3. Изготвяне на годишни доклади за състоянието на защитата при бедствия на областно ниво. | ОСНРБ – Хасково; ОбСНРБ  ОСНРБ – Хасково; ОбСНРБ  ОСНРБ – Хасково; ОбСНРБ |
| 2.2.3. Изготвяне на годишни доклади за състоянието на защитата при бедствия на областно и общинско ниво. | 2.2.3.1. Изготвяне на годишен доклад за състоянието на защитата при бедствие на база представени доклади от ОбСНРБ. | ОСНРБ – Хасково; ОбСНРБ |
| 2.3. Повишаване способностите на институциите за управление на риска от бедствия. | 2.3.1. Разработване и приемане на Стратегия за развитие на доброволните формирования за защита при бедствия, съответстваща на настоящите добри международни и европейски практики и насоки и Закона за защита при бедствия. Разработване на план за действие/програма за изпълнение на стратегията с ясно определени приоритети, цели, задачи, отговорни органи, срокове и източници на финансиране . | 2.3.1.1. Участие в разработването на Стратегия за развитие на доброволните формирования за защита при бедствия и план за действие/програма за изпълнението й с изготвяне на становища и предложения.  2.3.1.2. Прилагане на плана за действие за изпълнение на стратегията с определени приоритети, цели, задачи, отговорни органи, срокове и източници на финансиране. | ОСНРБ – Хасково  ОСНРБ – Хасково; ОбСНРБ |
| 2.3.2. Въвеждане механизъм и процедури за тестване на технологичната среда, предназначена за взаимодействие при бедствия. | 2.3.2.1. Съдействие при въвеждането на механизъм и процедури за тестване на технологична среда за взаимодействие при бедствие. | ОСНРБ – Хасково |
| 2.3.3. Развитие на трансграничното сътрудничество при бедствия чрез сключване на двустранни и многостранни споразумения. | 2.3.3.1. Прилагане на двустранни и многостранни споразумения за трансгранично сътрудничество при бедствия (България – Турция; България – Гърция). | ОСНРБ – Хасково; ОбСНРБ; Структури на ЕСС |
| 2.3.4. Създаване на Европейски център за логистика чрез изграждане на склад за готовност при бедствия. |  |  |
| 2.3.5. Развитие на допълнителни способности за реагиране при различни видове инциденти, аварии и бедствия. |  |  |
|
| 2.4. Изграждане на система за провеждане на обучения, тренировки и учения на съставните части на единната спасителна система, включваща и механизми за мониторинг и оценка. | 2.4.1. Разработване на механизъм за извършване на оценка и анализ на предприетите действия непосредствено преди, по време на и след бедствия. | 2.4.1.1. Подпомагане разработването на механизма чрез изготвяне на анализи и препоръки и обобщаване на добри практики. | ОСНРБ – Хасково |
| 2.4.2. Изготвяне на национална програма за провеждане на обучения, тренировки и учения на съставните части на Единната спасителна система . | 2.4.2.1. Изпълнение на националната програма за обучения, тренировки и учения на съставните части на ЕСС. | ОСНРБ – Хасково;  Съставни части на ЕСС |
| 2.4.3. Въвеждане на механизъм за мониторинг и оценка на проведените обучения, тренировки и учения на съставните части на ЕСС. | 2.4.3.1. Изучаване и прилагане на въведения механизъм за мониторинг и оценка на проведените обучения, тренировки и учения на частите на ЕСС. | ОСНРБ – Хасково;  Съставни части на ЕСС |
| 2.4.4.Повишаване на осигуреността със специализирана екипировка и оборудване  на изградените способности за реагиране при бедствия на България. |  |  |
| 2.4.5. Разработване на Насоки за координация и взаимодействие с ЕС, НАТО, ООН и други международни организации по оказване и получаване на  международна помощ при бедствия. |  |  |
| 2.4.6. Повишаване на способностите за реагиране чрез ефективно използване на обучителната програма на Механизма за гражданска защита на Съюза, както и  други курсове и програми за обучение. | 2.4.6.1.Участие на служители от институциите на територията на област Хасково в обучения, курсове и т.н. | ОСНРБ – Хасково; ОбСНРБ; Административни ръководители на представителства на централната изпълнителна власт на територията на Област Хасково. |
| 2.4.7. Изграждане на Европейски център за обучение на парамедици и други специалисти за реагиране при инциденти,  аварии и бедствия. |  |  |
|
|
| 2.5. Изграждане, поддържане и разширяване на системата за ранно предупреждение на населението и органите на изпълнителната власт чрез използването на съвременни технологии. | 2.5.1. Анализиране на наличните системи за мониторинг и изготвяне на прогнози, с цел усъвършенстване на системата за ранно предупреждение. | 2.5.1.1. Анализиране на наличните системи за мониторинг и изготвяне на прогнози; изработване на предложения за тяхното надграждане и модернизиране. | ОСНРБ – Хасково; ОбСНРБ; Административни ръководители на представителства на централната изпълнителна власт на територията на Област Хасково. |
| 2.5.2. Използване на съвременните технологии и иновации за изграждане на ефективна система за ранно предупреждение на населението и органите на местна власт. | 2.5.2.1. Сключване на споразумение с мобилни оператори за оповестяване с текстово съобщение на лица, намиращи се в застрашени или бедстващи зони. | Областен управител, Кметове на общини, ОД МВР – Хасково, РД ПБЗН – Хасково, мобилни оператори. |
| 2.6. Ефективно възстановяване след бедствия при задължително спазване на принципа „да изградим отново, но по-добре". | 2.6.1.Изграждане на система за оценка на потребностите след бедствия. | 2.6.1.1. Прилагане на система за оценка на потребностите след бедствия на областно ниво. | ОСНРБ – Хасково; ОбСНРБ; Административни ръководители на представителства на централната изпълнителна власт на територията на Област Хасково |
| 2.6.2. Въвеждане на планиране на възстановяването след бедствия при спазване на принципа „да изградим отново, но по-добре“. | 2.6.2.1. Изработване на планове за възстановяване след бедствия със залагане на принципа „да изградим отново, но по-добре“; планиране на възстановителни дейности, съответстващи на актуалното законодателство в различните инфраструктурни, териториалноустройствени и др. сектори. | Областен управител, Кметове на общини , РДНСК – Хасково. |
| 3.1. Въвеждане на механизми за осигуряване на свързаност между отделните сектори по отношение на намаляването на риска от бедствия. | 3.1.1. Включване на адекватни мерки за намаляване на риска от бедствия в интегрираните териториални стратегии за развитие на шестте региона за планиране от ниво 2 и в плановете за интегрирано развитие на общините. | 3.1.1.1. Включване на адекватни мерки за намаляване на риска от бедствия в интегрираните териториални стратегии за развитие на Южен централен район за планиране от ниво 2 и в плановете за интегрирано развитие на общините на територията на област Хасково.  3.1.1.2. Изготвяне на списък с недвижими имоти държавна собственост и тяхната пригодност за ползването им като логистични центрове, снабдителни центрове и площи за разгъване на палаткови лагери или поставяне на фургони, складиране на инертни материали или други свързани с превенцията и отстраняването на щетите от бедствия. | Областен управител, Кметове на общини  Областен управител |
| 3.1.2. Изготвяне на доклади с приоритетните дейности за намаляване на риска от бедствия , за който е необходимо финансиране. | 3.1.2.1. Събиране на предложения и представяне на доклади на областно и общинско ниво за приоритетни дейности за намаляване риска от бедствия, за който е необходимо финансиране. | ОСНРБ – Хасково; ОбСНРБ; РИОСВ – Хасково, Областна комисия по чл. 183 , ал.3 от ЗВ; Кметове на общини; РД ПБЗН, БД ИБР – Пловдив, Държавно предприятие „Управление и стопанисване на язовири“ – София, ДГС – Хасково, ОПУ- Хасково, ВиК оператори на територията на област Хасково. |
| 3.1.3. Изготвяне и изпълнение на Национална програма за превенция и ограничаване на свлачищата на територията на РБ, ерозията и абразията по Дунавското и Черноморско крайбрежие за периода след 2020 г., която се съобразява с промените в климата. | 3.1.3.1. Включване в годишните планове за изпълнение на Областната програма за намаляване на риска от бедствия на мерки от Национална програма за превенция и ограничаване на свлачищата на територията на РБ, ерозията и абразията по Дунавското и Черноморско крайбрежие за периода след 2020г., съобразена с промените в климата. | Областен управител, Кметове на общини |
| 3.1.4. Изготвяне и изпълнение на планове за управление на риска от наводнения /ПУРН/ 2021-2027г., които вземат предвид въздействието на промените на климата. | 3.1.4.1. Изготвяне и изпълнение на планове за управление на риска от наводнения /ПУРН/ 2021-2027г., които вземат предвид въздействието на промените на климата | ОСНРБ; ОбСНРБ, РИОСВ – Хасково, Областна комисия по чл. 183, ал.3 от ЗВ; Кметове на общини; БД ИБР – Пловдив, Държавно предприятие „управление и стопанисване на язовири „ – София, др. |
| 3.1.5. Насърчаване на научните изследвания и разработки в областта на намаляването на риска от бедствия. |  |  |
| 4.1. Подобряване разбирането и адекватно оценяване на въздействието на бедствията върху публичните финанси. | 4.1.1. Стимулиране на застраховането и други механизми за трансфериране на риска сред населението и частния сектор с цел по-бързо възстановяване след бедствия. |  |  |
| 4.1.2. Осигуряване на базата на публично-частно партньорство на ниско лихвени кредити за населението в риск от/или засегнато от бедствие. |  |  |
| 4.1.3. Въвеждане на механизми за осигуряване на ликвидност при бедствия с голям мащаб, с цел по-бързо и ефективно реагиране и възстановяване/катастрофичен фонд, параметрично суверенно застраховане, катастрофични облигации и др./ |  |  |
| 4.1.4. Насърчаване учредяването и развитието на инструменти за взаимно подпомагане (фонд Общинска солидарност и др.) | 4.1.4.1. Провеждане на разяснителна кампания за възможните форми за взаимно подпомагане; даване гласност за добри национални и международни практики.  4.1.4.2. Препоръка за изграждане на фонд „ Общинска солидарност „ в общините на територията на област Хасково , при наличие на финансова възможност за струуриране на такъв фонд. | Кметове на общини и кметове на населени места; Ръководители на администрации поделения на централната изпълнителна власт |
| 4.1.5. Мониторинг на разходваните финансови средства при превенция, реагиране, възстановяване и подпомагане. | 4.1.5.1. Мониторинг на разходваните финансови средства при превенция, реагиране, възстановяване и подпомагане. | ОбСНРБ Кметове на общини; АДФИ, Сметна палата, ОД МВР - Хасково, АОП, НАП |
| 4.2. Повишаване ефективността на инвестициите, включително чрез иновативни решения, за намаляване на риска от бедствия и недопускане възникване на нови рискове. | 4.2.1. Повишаване на устойчивостта на доставките на основни стоки и услуги. | 4.2.1.1. Актуализиране на списъка с фирми-доставчици на основни стоки/услуги в Областния план за защита при бедствия. | ОСНРБ – Хасково; ОбСНРБ; Административни ръководители на представителства на централната изпълнителна власт на територията на Област Хасково |
| 4.2.2. Изграждане, поддържане, укрепване, реконструкция и модернизация на системи, обекти, инфраструктура, съоръжения и др. с цел намаляване риска от бедствия, включително оборудване за наблюдение и оперативно управление. | 4.2.2.1. Поддържане и укрепване на обектите, включени в списъка „Критична инфраструктура“. | ОСНРБ – Хасково; ОбСНРБ; Административни ръководители на представителства на централната изпълнителна власт на територията на Област Хасково |
| 4.2.3. Въвеждане на подход за извършване на публични и частни инвестиции, отчитащ риска от бедствия. | 4.2.3.1. Прилагане на областно ниво на подход за извършване на публични и частни инвестиции, отчитащи риска от бедствия. | Областна администрация-Хасково, Органи на изпълнителната власт |
| 4.2.4.Повишаване на дела на финансовите средства на национално, областно и общинско ниво за изпълнение на дейности за намаляване на риска от бедствия. | 4.2.4.1.Повишаване на дела на привлечените (от МКВП-МС, европейски програми и проекти) средства на областно ниво за изпълнение на дейности за намаляване на риска от бедствия. | Областна администрация Хасково, Областен съвет за намаляване на риска от бедствия - Хасково |

**Раздел III. Отчитане на напредъка по изпълнение на областната програма за намаляване на риска от бедствия.**

За изпълнение на Областната програма за намаляване на риска от бедствия се приемат годишни планове, които съгласно разпоредбите на чл. 6г, ал. 6 от ЗЗБ, задължително съдържат:

1. оперативни цели;
2. дейности;
3. бюджет;
4. срок за реализация;
5. очаквани резултати;
6. индикатори за изпълнение;
7. отговорни институции.

Изпълнението на Областната програма за намаляване на риска от бедствия се осъществява посредством съответните годишни планове и се отчита с доклада за състоянието на защитата при бедствия, който съдържа информация за реализираните мерки и идентифицираните предизвикателства. Докладът се базира и на информацията получена, съответно от членовете на Областния съвет за намаляване на риска от бедствия, в изпълнение на чл. 6г, ал. 8 и чл. 64б, т.6 от ЗЗБ.

Идентифицираните предизвикателства в докладите, изготвени в периода 2021-2025 г., следва да бъдат съобразени при разработването на следващата Областна програма за намаляване на риска от бедствия.

**Раздел IV. Финансиране**

Източниците за финансиране на дейностите за изпълнение на Областната програма за намаляване на риска от бедствия са:

* Бюджет на Областна администрация-Хасково;
* Бюджет на ангажираните органи на изпълнителната власт и на структурите, членове на Областния съвет за намаляване на риска от бедствия;
* Междуведомствена комисия за възстановяване и подпомагане към Министерския съвет;
* Бюджетите на министерствата и ведомствата;
* Общинските бюджети;
* Търговските дружества и едноличните търговци - за обектите им;
* Европейските структурни и инвестиционни фондове.

Когато финансирането на дейностите по Националната програма е за сметка на държавния бюджет, финансовите средства се осигуряват в рамките на одобрените бюджети за съответните ведомства и бюджетните взаимоотношения на общините с централния бюджет, утвърден със Закона за държавния бюджет на Република България за съответната година.

Допълнителни финансови средства се осигуряват, като допълващо финансиране към одобрения бюджет на съответния компетентен орган и/или към осигурените средства от други източници, за реализиране на превантивни дейности и дейности по подготовка за реагиране чрез решения на Междуведомствената комисия за възстановяване и подпомагане към Министерския съвет. Тези средства трябва да са в рамките на предвидените по резерва за непредвидени и/или неотложни разходи в Закона за държавния бюджет на Република България за съответната година и да са част от определения лимит, съгл. чл. 56, ал. 2 от Закона за защита при бедствия и Постановлението на Министерския съвет за изпълнение на Държавния бюджет на Република България за съответната година.